Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 418/11/5508	Ružomberok, 28.3.2012
EEČ : 2-42-25-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Ružomberok
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
         obv. XXXXX vyhlásil, že spáchal skutok pre ktorý je stíhaný, poškodený XXXXX nepožadoval náhradu škody, s obvineným sa dohodli na verbálnom ospravedlnení, poškodenej Dôvere zdravotnej poisťovni, a.s. uhradil na jej účet 28.03.2012 sumu 197,10 Eur, ktorá predstavuje rozdiel medzi uplatňovanou sumou zo strany zdravotnej poisťovne a vyplatenou sumou zo strany Komunálnej poisťovne, ktorá poukázala poistné plnenie, náhradu nákladov za poskytnutú zdravotnú starostlivosť na účet zdravotnej poisťovne. Obv. XXXXX zložil na účet Okresnej prokuratúry v Ružomberku peňažnú sumu na všeobecne prospešné účely vo výške 50,- Eur, pričom adresátom tejto sumy je Domov sociálnych služieb a zariadenie pre seniorov so sídlom v Likavke č. 9, okres XXXXX, IČO 00647781, číslo účtu 8339640150/5600, vedený v Dexia banka, pobočka XXXXX, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona.
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Okresný dopravný inšpektorát v Ružomberk pod spisovou značkou ORP-42/DI-RK-2011.

Skutková veta: 
dňa 14.10.2011 o 22.30 h viedol ako vodič motorové vozidlo zn. Škoda Octávia Combi, ev. č. RK219BJ, po miestnej komunikácii ulici XXXXX v Ružomberku od sídliska Baničné do centra Ružomberka, pričom pri prechádzaní cez križovatku s ulicou Do Baničného, nedal prednosť cyklistovi XXXXX, nar. XXXXX, ktorý vykonával jazdu na bicykli nezistenej značky, modrej farby po ulici Do Baničného v smere k ulici Plavisko, pričom o 22.30 h došlo ku dopravnej nehode, pri ktorej došlo k zraneniu XXXXX a to zlomenine II. a III. priehlavkovej kosti pravej nohy s dobou práceneschopnosti a obmedzenia obvyklého spôsobu života po dobu 28 dní, škoda na dopravných prostriedkoch bola najmenej 1550,- Eur, u obvineného alkohol zistený nebol, u poškodeného bolo zistené 0,16 mg/l alkoholu,  obvinený svojím konaním porušil ustanovenia § 20 ods. 1 Zákona č. 8/2009 Z. z. o cestnej premávke,  
Odôvodnenie: 
            Uznesením povereného príslušníka, OR PZ ODI XXXXX sp. zn. ORP-42/DI-RK-2011 z 22.11.2011 bolo podľa § 206 ods. 1 Trestného poriadku vznesené obvinenie XXXXX pre prečin ublíženia na zdraví podľa § 158 Trestného zákona, na tom skutkovom základe tak, ako je to uvedené vo výrokovej časti tohto uznesenia.
     	
            Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
          
            XXXXX a poškodený uzavreli dňa 23.02.2012 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodený XXXXX nepožadoval náhradu škody, postačovalo mu verbálne ospravedlnenie zo strany obvineného, poškodenej Dôvere zdravotnej poisťovni, a.s . uhradil na jej účet 28.03.2012 sumu 197,10 Eur, ktorá predstavuje rozdiel medzi uplatňovanou sumou zo strany zdravotnej poisťovne a vyplatenou sumou zo strany Komunálnej poisťovne, ktorá poukázala poistné plnenie, náhradu nákladov za poskytnutú zdravotnú starostlivosť na účet zdravotnej poisťovne
    	 
            XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.	

           XXXXX zložil na účet Okresnej prokuratúry v Ružomberku peňažnú sumu vo výške 50,- Eur, pričom adresátom tejto sumy je Domov sociálnych služieb a zariadenie pre seniorov so sídlom v Likavke č. 9, okres XXXXX, IČO 00647781, číslo účtu 8339640150/5600, vedený v Dexia banka, pobočka XXXXX, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona.

Poškodený spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinený zložil na účet Okresnej prokuratúry XXXXX. 
        
Táto suma je primeraná závažnosti spáchaného trestného činu.
        
XXXXX a poškodený s týmto spôsobom vybavenia veci v prípravnom konaní vyslovili súhlas. 
    	
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	   
Preto som rozhodol tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor